dermatitída
Dobrý deň, chcela by som Vás poprosiť o radu, písala som do Dôvery :Podľa priloženej fotografie a popisu orientačne suponujeme dg.Periorificiálna dermatitída, odporučila mi Bioderma alebo borovu vodu krém Bioderma ac,akú inú alternatívu by som mohla používať?Myslím pleť. gél,krém, vodu, niečo lacne
Dobrý deň,
ďakujeme za Vašu otázku.
Periorálna dermatitída je chronické recidivujúce kožné ochorenie s charakteristickou tvorbou papúl až papulovezikúl predilekčne v periorálnej oblasti. Ochorenie má najvyšší výskyt u žien v tretej dekáde života. Odporúča sa vyhýbať sa hydratačným krémom, make-upu, nočných mastných krémov. Tvár sa odporúča umývať len čistou vodou. Na začiatku sú vhodné vysušujúce obklady napr. čierny čaj alebo bórová voda.
Borová voda
je 3% vodný roztok kyseliny boritej. Používa sa ako prostriedok na šetrnú povrchovú dezinfekciu kože, má aj slabé protizápalové účinky. Vhodná by mohla byť aj
pasta
, ktorá upokojuje a regeneruje problematické ložiská kože. Používa sa pri rôznych dermatologických problémoch ako akné, periorálna dermatitída, atopický ekzém.
Pre úspešnú liečbu je potrebné dodržiavať nie len pravidelné kontroly, ale aj liečebné a preventívne opatrenia. Preto pre nastavenie komplexnej liečby by bolo vhodné navštíviť dermatológa.
Prajem pekný zvyšok dňa.
S pozdravom
Mgr. Emma Halás Haluščíková